《江边行贻赵彦成》
宋代·李新

江头旧路枫林远，长笛欺梅红尚浅。
桤茅破树绿无余，水雾团空寒不展。
髯郎双鬓春山青，眼光射客词如云。
却恐抱书移席去，竹风吹雨更愁人。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。